**Anna Hämäläinen** (s. 24. maaliskuuta 1994 Moskova, Venäjä) on suomalainen uransa päättänyt pikajuoksija. Hän edusti aktiivivuosinaan Seinäjoen Seudun Urheilijoita ja häntä valmensi äitinsä Olga Hämäläinen. Vuoteen 2015 asti hän edusti Kuortaneen Kuntoa. Hänen isänsä on Eduard Hämäläinen.

Ura
---

Hämäläinen voitti 200 metrin Suomen-mestaruuden Kajaanissa 2010 ajalla 24,34, Turussa 2011 silloisella ennätyksellään 23,76 ja Oulussa 2016 niin ikään ennätysajallaan 23,70 sekä sai pronssia Porissa 2015 ajalla 24,40. Hän voitti 100 metrin Suomen-mestaruuden Oulussa 2016 ennätyksellään 11,69. Sisäratojen SM-kilpailuissa hän on saanut 200 metrillä kultaa Helsingissä 2018, hopeaa Tampereella 2016 ja pronssia Tampereella 2012. Hän kilpaili aikuisten maaottelussa ensimmäisen kerran Helsingissä 2010. Parhaimmillaan hän on sijoittunut toiseksi Tampereen hallimaaottelun 200 metrin juoksussa 2011.

Lillen alle 18-vuotiaiden MM-kilpailuissa 2011 Hämäläinen karsiutui 200 metrin juoksun välierissä. Samana vuonna hän sai pronssia Euroopan nuorten olympiafestivaalien 200 metrillä Trabzonissa ajalla 24,14. Helsingin EM-kilpailuissa 2012 Hämäläinen karsiutui 200 metrin juoksun alkuerissä ajalla 24,14 s. Saman vuoden Barcelonan alle 20-vuotiaiden MM-kisojen 200 metrin juoksussa hän sijoittui alkuerässään kolmanneksi ajalla 24,04 ja eteni välieriin. Välierässä hän jäi seitsemänneksi ajalla 24,50 eikä selvinnyt loppukilpailuun.

Rietin alle 20-vuotiaiden EM-kilpailuissa 2013 Hämäläinen hylättiin 200 metrin alkuerässä vilppilähdön vuoksi. 4 × 100 metrin viestissä hän juoksi ankkuriosuuden seitsemänneksi sijoittuneessa Suomen joukkueessa.

Henkilökohtaiset ennätykset
---------------------------

### Ulkoradat

| *Laji* | *Aika* | *Paikka* | *Päivä* |
| --- | --- | --- | --- |
| **100 m** | 11,69 | Oulu | 22. heinäkuuta 2016 |
| **200 m** | 23,70 | Oulu | 24. heinäkuuta 2016 |
| **300 m** | 38,09 | Jyväskylä | 13. elokuuta 2011 |
| **400 m** | 56,24 | Seinäjoki | 28. kesäkuuta 2011 |

### Sisäradat

| *Laji* | *Aika* | *Paikka* | *Päivä* |
| --- | --- | --- | --- |
| **60 m** | 7,55 | Mustasaari | 6. helmikuuta 2016 |
| **200 m** | 24,18 | Helsinki | 18. helmikuuta 2018 |
| **300 m** | 39,33 | Kuortane | 3. helmikuuta 2013 |
| **400 m** | 56,87 | Kuortane | 11. helmikuuta 2011 |

Lähteet
-------

1. 1 2 3 4 5 6 7  Anna Hämäläinen Tilastopaja (vaatii kirjautumisen, maksullinen palvelu).
2. ↑  Teikarille hopeaa ja Hämäläiselle pronssia - Euroopan nuoriso-olympiafestivaali *Yleisurheilu.fi*.  29.7.2011.  Arkistoitu 22.7.2015. Viitattu 18.7.2015.
3. ↑  Kalevan kisat 2010 - Kajaani 5.-8.8.2010 N 200 m Loppukilpailu *time4results.com*.  8.8.2010.  Arkistoitu 27.10.2010. Viitattu 8.8.2010.
4. ↑  200 Metres girls, Semi-Final *iaaf.org*. Viitattu 6.2.2016. (englanniksi)
5. ↑  Yleisurheilu: Suomelle kaksi mitalia Turkista *Yle Urheilu*.  29.7.2011. Viitattu 6.2.2016.
6. ↑  Saarinen, Ossi: Hämäläinen karsiutui odotetusti - "Ihan kiva kokemus" *Yle Urheilu*.  29.6.2012. Viitattu 6.2.2016.
7. ↑  Hujanen ja Hämäläinen juoksivat välieriin *Yle Urheilu*.  12.7.2012. Viitattu 12.7.2011.
8. ↑  14th IAAF Wolrd Junior Championships: 200 metres women *Iaaf.org*. Viitattu 6.2.2016. (englanniksi)
9. ↑  Kaksi suomalaista juoksi välieriin 200 metrillä *Yleisurheilu.fi*.  19.7.2013.  Arkistoitu 22.7.2015. Viitattu 22.7.2013.
10. ↑  European Athletics U20 Championships, Rieti 2013 *European Athletics*. Viitattu 6.2.2016. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |